ישנן זכויות רבות הרלוונטיות למשרתי ומשרתות מילואים ובנות/בני זוגם/ן. למענה ממוקד בכל מקרה ומקרה, מומלץ ליצור קשר עם שדולת הנשים ב"קו של אליס" ​​03-6120000.שובר לחופשה– מי ששירתה 60 יום לפחות בשירות מילואים פעיל (שמ"פ) במסגרת צו 8 במלחמת חרבות ברזל זכאית לשובר לחופשה בהתאם למצב משפחתי. התשלומים ינועו בין 1500 ש"ח למשפחה ללא ילדים ועד 4,500 ש"ח למשפחה עם ילד עד גיל 14. ההטבה תועבר ישירות לטלפון הנייד למימוש עד סוף 2026. טיפול רגשי/ נפשי/ וטיפולים משלימים– סיוע חד פעמי למי ששירת/ה 30 יום ומעלה במסגרת צו 8 במלחמת חרבות ברזל או לבת/ן זוגה ולילדיו/ה עד גיל 14. הסכום שישולם יעמוד על עד 1500 ש"ח בצירוף קבלות. ניתן לנצל את ההטבה  עד סוף 2026.מענק משפחה מיוחדת– מענק חד פעמי בגובה 2,000 ש"ח למשרת/ת מילואים ששירת/ה 45 ימים ומעלה בצו 8 בחרבות ברזל והוא/היא הורה לתלמיד עד גיל 21 שהינו ילד/ה בעל/ת צרכים מיוחדים לפי חוק חינוך מיוחד. התשלום מועבר באופן אוטומטי לחשבון הבנק המעודכן בצה"ל. מענק משפחה מוגדל – מענק למי שלו/ה ילד עד גיל 14 וביצע/ה מעל 40 ימי מילואים בצו 8 במלחמת חרבות ברזל. תשלום מועבר באופן אוטומטי לחשבון הבנק המעודכן בצה"ל. מענק כלכלת בית מוגדל– סך של 2500 ש"ח למי ששירת/ה לפחות 45 ימים במערך הלוחם. תשלום אוטומטי לחשבון הבנק המעודכן בצה"ל. מענק חד פעמי למשרת/ת מילואים שאין לה/ו הכנסה– מענק בסך 4,500 ש"ח למשרת מילואים ששירת 45 יום במלחמת חרבות ברזל ואין לו הכנסות (כלומר: לא שכיר, לא עצמאי, לא חל"ת ושאינו זכאי לדמי אבטלה). יש להגיש את הבקשה לקרן הסיוע לחיילי המילואים. מענק חד פעמי לבת זוג של משרת מילואים שאינה עובדת – מענק בסה"כ 4,500 ש"ח לבת זוגו (גם לבת זוג לשעבר) של משרת מילואים, אשר שירת מעל 45 יום בשמ"פ במלחמת חרבות ברזל ולהם ילד מתחת לגיל 14. יש להגיש את הבקשה לקרן הסיוע לחיילי המילואים. מענק חד פעמי למי שהאריכה חופשת לידה – מענק בסה"כ 10,700 ש"ח לבת זוגו של משרת מילואים מעל 45 יום בשמ"פ במלחמת חרבות ברזל, שלא חזרה לעבודה במשך 21 יום לפחות מעבר לתקופה המזכה בתשלום דמי לידה (15 שבועות). על תקופת אי החזרה לעבודה להיות חופפת לתקופת שירות המילואים של בן הזוג. מענק טיפול בילדים – פיצוי בגין תשלומים לבייביסיטר בתקופה שבן או בת הזוג שירתו במילואים. את הבקשה יש להגיש לקרן הסיוע לחיילי מילואים בצירוף הוכחת תשלום. החזר הוצאות עבור פנסיון כלבים– פיצוי בגין תשלומים לפנסיון כלבים בתקופת המילואים. את הבקשה יש להגיש לקרן הסיוע לחיילי מילואים בצירוף הוכחת תשלום.מלגות סטודנטים- סיוע חד פעמי לתשלום שכר לימוד במוסדות המאושרים למי שביצעו מעל 60 ימי שירות מילואים פעיל בצו 8. הסיוע יהיה בגובה של 100% למי ששירתה במערך הלוחם ו- 30% משכר הלימוד למי ששירתה ביחידות עורפיות. המלגה תשולם באופן אוטומטי לחשבון הבנק המפורט בצה"ל בכפוף להזנת סטטוס סטודנט באיזור האישי. בנוסף, בכל מוסד להשכלה גבוהה יש רכזים שתפקידם לתת מענה לסטודנטים ששירתו במילואים ולהנחות את הסטודנטית בדבר זכאותה. ישנן הקלות בנושאים שונים לרבות: מועדי בחינות, הארכת מועדי הגשת עבודות, בחירת קורסים ועוד. מענה שוטף לכלכת הבית- פיצוי חד פעמי בגין תיקון תקלות שוטפות בבית, בזמן שבן/ת הזוג שירת/ה במילואים. את הבקשה יש להגיש לקרן הסיוע לחיילי מילואים בצירוף קבלות. הגנה מפני פיטורין: מעסיק שמעוניין לפטר עובדת שחזרה ממילואים צריך לפנות במהלך 30 הימים הראשונים לחזרתה אל ועדת התעסוקה במשרד הביטחון לקבלת אישור לפיטורין ובין היום ה-31 ליום ה- 60 עליו לפנות לועדת הפיקוח לפי חוק הסכמים קיבוציים. מי שפוטרה ללא היתר, זכאית לקבל סיוע בהגשת תביעה נגד המעסיק ע"י עורכי דין מטעם משרד הביטחון.